Downloaded from YTS.MX
A NETFLIX DOKUMENTUMFILMJE
Official YIFY movies site: YTS.MX
Kartondobozokban hagyták ott őket,
egy híd közelében vagy a járdán.
Akkoriban rengetegen voltak. Több mint 30 gyerek jutott egy műszakra.
Nekünk, dajkáknak különböző feladataink voltak.
Volt, aki megitatta tejjel a babákat. Volt, aki mosott.
Én vigyáztam rájuk.
Sokukra emlékszem.
Ezeket a kisbabákat én neveltem.
A karomban tartottam, és lassan megetettem őket,
mintha a saját gyerekeim lennének.
Minden alkalommal fájt a szívem, amikor el kellett búcsúznom tőlük.
Nagyon messzire vitték őket.
Vajon mi lesz velük?
JERUZSÁLEM, IZRAEL
Üdv a Sonicban! Mit hozhatok?
Milyen szószt kér?
Összesen 8,75 dollár. További szép napot!
Van 50 dolláros bankjegy? Mi van?
Ne! Még sosem láttam ilyet.
Aha.
- Jó napot! Hogy van? - Jól vagyok.
Egy közepes tea, édesítés nélkül. Legyen szép napja!
Szia!
- Mi volt a melóban? - Jó volt.
- Ettél? - Igen, mozzarellarudacskákat.
- Ennyi? - Igen.
2018-AS VÉGZŐSÖK KATOLIKUS GIMNÁZIUM
Ajjaj, kezdődik! Na, lássuk!
Danielle Bates.
Lily Catherine Bolka.
Hölgyeim és uraim, íme a 2018-as végzős évfolyam!
Végzősök, bojtokat a másik oldalra!
Egy, kettő… Mehet!
Szia!
- Szia, anya! - Szia, drágám!
- Sírni fogsz? - Aha.
- Miért sírsz? - Mert olyan büszke vagyok rád!
1979 és 2015 között Kínában csak egy gyereket vállalhattak a családok,
hogy csökkentsék a népességnövekedést.
A becslések szerint több mint 150 000 kínai gyermekről,
főként lányokról, lemondtak, és a tengerentúlon fogadták örökbe őket.
Sokan mondták nekünk, hogy szerencsés lány vagy.
Talán. Hogy is ítélhetném meg ezt?
Nyitott voltál és elfogadtad a szeretetet. Szerencsések voltunk.
Rögtön nevettél és bíztál bennünk.
Mi vagyunk a szerencsések.
Nem tudni, mi alapján választottak ki minket egymásnak abban a kínai szobában.
De ahogy a héber középső neved mondja, „Isten meghallgatta az imáimat.”
Ahogy ölbe vettelek,
a világ legszerencsésebb nőjének éreztem magam.
Amikor ezt mondta, eszembe jutott a másik anyukám,
mi lenne, ha itt lenne,
milyen lenne az életem, ha ő nevel fel.
Milyen lenne egy másik családhoz tartozni.
Szeretném jobban megismerni a kínai gyökereimet.
Mandarinul akarok tanulni,
és el akarok menni Kínába körbenézni meg ilyenek.
Azt hiszem, hetedikes voltam, amikor kezdődött.
Apukám mondta, hogy van egy 23andMe nevű weboldal.
Bele kell köpni egy kémcsőbe.
Mint egy tudományos kísérlet.
Megcsináltuk ezt a tesztet, mert az orvosnál
mindig ki kell húznunk a családtagok egészségügyi problémáiról szóló részt.
Vagy hússzor hívtam Chloét kínai táncórára.
Nem érdekelte.
De amikor megtudtuk, hogy van egy unokatestvére…
SARI ÉS GENE CHLOE SZÜLEI
…aki Tennessee-ben él, és nagyjából egykorúak…
- Az már érdekelte. - Így van.
És az is, hogy távoli rokonok Yo-Yo Mával.
Igen!
Így találtam rá Sadie-re.
Az elmúlt hónapokban snapchateltünk.
- Szia! - Hali!
Azt hiszem, nagyon meglepett.
Annyi ember van a világon, és hogy Sadie-vel rokonok vagyunk,
az sokkoló volt számomra.
Imádom az állatokat. Imádni valók.
- Úgy szeretnék egy kutyát! - Jó lehet.
Mindig vannak ilyen korszakaim, például szeretnék egy kutyát vagy egy…
Nem is tudom, madarat.
Egy sündisznót.
Azt szeretném, hogy legyen a kis hű társam,
de sosem jön össze, szóval…
Miért nem meséltél az unokatesóimról?
Meséltem, csak nem figyeltél.
Oké, itt van Lily.
Nyolc közös rokonotok van.
Kedves Lily! Sadie vagyok.
Tennesseeben élek,
és örökbe fogadtak
a Kuangtung tartományból.
Így kell írni.
Küldjem el?
Rajta, küldd csak!
Azt hittem, csak Chloe van.
- Helló! - Szia!
Úristen! Hihetetlen, hogy végre beszélünk.
Tudom, annyira király!
Tetszik a nyakláncod.
Köszönöm!
Folyton rajtam van az összes nyakláncom.
Sosem veszem le őket. Igen, és…
- Muti a képeket! - Oké.
Az új unokatesóidról, ne a régiekről!
LORI LILY NAGYNÉNJE
Ő itt Sadie. Hasonlítunk?
- Talán egy kicsit. - Talán?
Ezen hasonlítotok egy kicsit, azt hiszem.
Csináltattam egy DNS-tesztet,
mert többet akartam tudni arról, hogy ki vagyok, és a múltamról.
Amikor Sadie mesélte, új dolgok jutottak eszembe arról…
Az örökbefogadásunkról.
CHLOE HÍVÁSA
LILY HÍVÁSA
Működik?
- Megvan. - Szia!
Sziasztok!
- Sziasztok! - Helló!
Úristen, ez de király! Még sose Google Hangoutsoztam így.
Szóval mi a helyzet veletek?
Várom a pénteket.
Nagyon hosszú ez a hét,
és nem tetszik.
Ne aggódj, én is szenvedtem. Mind fáradtak vagyunk.
Azon is gondolkodtam, honnan kezdjem el mesélni az életemet?
- Szerintem kezdhetnénk az elején… - Igen.
Igen, mind árvaházban voltunk Kína déli részén.
Azt hiszem, Kantunból. Arról a környékről.
Kanton. Igen.
Ugyanabból az árvaházból jöttünk?
Igen, Chloe, te meg én igen.
Igen, elég menő. Vagyis inkább nagyon menő.
Igen.
Régebben sokat gondolkodtam azon,
hogy miért hagyhattak el engem.
És arra jutottam, hogy biztos az egygyerekes kínai törvény miatt.
Úgy érzem, igazából nem tudom az okát. Ezt csak feltételezik.
Igen?
Szóval ő az ükapád.
Ő Sam bácsi. Ekkor már biztos bevonult.
Virágot tettünk a sírjára.
Ő a dédnagyanyád, amikor még kisbaba volt.
Írországból jött. Van tőle egy takaróm, amit 1840-ben készített.
Király!
James Franklin.
Ő a szépapád.
Apai ágon 900-ig vissza tudunk menni.
VICTORIA SADIE ANYJA
Anyai ágon
jobban szétszóródtak és sokfélék,
de nagyjából 1600-ig vissza tudjuk vezetni.
És ő itt Anna Fulton, aki meghalt tuberkulózisban.
Nem feltétlenül érzem, hogy közöm van hozzájuk.
Tudom, hogy ők is a családom része, de gyakorlatilag semmi sem köt hozzájuk.
Ők az anyám és a nagynéném.
Az árvaházban azt mondták anyának,
hogy egy dobozban hagytak egy forgalmas úton.
Úgy képzeltem, hogy nagyon korán lehetett.
Valaki megtalált, és bevitt az árvaházba.
Néha azt gondolom, hogy valahol ott vannak.
Lehet, hogy vannak testvéreim valahol.
ÖRÖKBEFOGADÁSI ÜGYNÖKSÉG
Fura belegondolni, mennyire más lenne az életem.
Amikor Sadie két-hároméves lehetett,
úgy döntöttem, csináltatok neki egy DNS-tesztet.
Meg akartam találni a vér szerinti családját,
mert szerettem volna, ha lehetősége van megismerni a saját múltját.
De nem történt meg.
Sadie…
Azt hiszem, néha vívódik, hogy mindent tudni szeretne,
vagy inkább csak átlagos tinédzser akar lenni.
Megkóstolhatom a cseresznyés-kecskesajtosat?
Úgy érzem, nem része az identitásomnak, hogy örökbe fogadtak.
Mint egy középső név, nem sokan tudnak róla, de ott van.
Feltartottad a telefonodat…
Beszélsz kínaiul?
Végül is éltél ott.
Honnan származol? Milyen…
Spanyol ajkú vagyok.
- Két évig Ecuadorban éltem. - Beszélsz spanyolul?
Egy barátom apukája kínai.
Elkezdett kínaiul beszélni hozzám.
Mondtam, hogy „bocs, nem tudok kínaiul”. Szörnyen csalódott volt, és otthagyott.
Többé hozzám sem szólt. Oké, én is nagyon örvendtem.
Az első alkalommal…
Őszintén szólva nem érzem magam kínainak.
Sok barátom banánnak nevez. „Sadie, tipikus fehérként viselkedsz.”
„Te vagy a legfehérebb kínai, akivel valaha találkoztam.”
Nem is tudom.
Mindig is amerikaiként gondoltam magamra.
Üdvözlök mindenkit a nyolcadikosok héber színdarabján!
ZSIDÓ ISKOLA AHOL A TANULÁST TETTEK KÖVETIK
GENE CHLOE APJA
Chloe értékeli a zsidó neveltetését, de elege van.
Egyértelművé tette, hogy ezentúl nem fog zsidó iskolába járni.
Jövő hónapban Phoenixbe költözünk, és középiskolába megyek.
Olyat akartam, ahol tanítanak mandarint. Tényleg nem volt más elvárásom.
Kilenc évig jártam zsidó iskolába.
Teológiaórán ma megkérdezte a tanárnő, hogy ki hisz Istenben.
Tegye fel a kezét, aki hisz Istenben!
És nem emeltem fel a kezem.
Igen, megértem. Ez nehéz.
Mindig jártam templomba meg minden,
de mostanában elvesztettem a kapcsolatot a hitemmel.
Szerintem hiszek benne,
de mindig ott motoszkál a fejemben a bizonytalanság és a kétség.
Én hiszek Istenben,
mert olyan emberek vesznek körül, akik szeretnek és támogatnak.
Szerintem másokon keresztül megláthatjuk Istent.
Úgy érzem, egyelőre csak próbálom kitalálni, ki vagyok.
ELADVA
- Ni hao! - Ni hao!
PIPERECUCCOK
- Oké, készen állsz? - Igen.
Nem gondolkodtam rajta sokat,
hogy én voltam az egyetlen ázsiai minden közösségben.
Hogy mondjuk, hogy „elment vásárolni”?
De ahogy idősebb lettem,
rájöttem, hogy több van a világban,
és szerettem volna megismerni olyan embereket,
akikkel azonosulni tudok, és úgy néznek ki, mint én.
Kiskorában az ember egy tökéletes kis burokban nő fel.
Fehér emberek közt nősz fel, és te is annak gondolod magad.
Aztán rájössz, hogy más vagy.
Volt egy nagyon közeli barátom.
Középiskolások voltunk. Én voltam az egyetlen ázsiai.
És nagyon bántó dolgokat mondott…
Arról…
hogy a vér szerinti szüleim talán nem is akartak engem,
és ezért mondtak le rólam.
Erre nem számítottam,
és túl sok volt.
Ismételd utánam!
Ha idenézel, itt van az összes érmem
kosárlabdából és röplabdából.
Megszavazta az évfolyam,
hogy én képviseljem a végzősöket évfolyamelnökként.
Ezért van a nevem a hátulján.
Jelentkeztem az OU-ra, az OSU-ra, a UCO-ra és a Creightonra.
Az OSU már vissza is jelzett.
ÜDV A COWBOYCSALÁDBAN!
GRATULÁLUNK! FELVÉTELT NYERTÉL AZ OKLAHOMA ÁLLAMI EGYETEMRE!
Első évben ebben az államban kell maradnom az állkapocsműtétem miatt.
Júniusban lesz a műtét,
eltörik az állkapcsom, és visszatolják.
Szerintem fura lesz az átalakulás,
mert máshogy fogok kinézni.
De az is én leszek.
Áldd meg, Urunk, amit adtál nekünk, amit elveszünk,
a te kegyelmedből, a mi Urunk, Krisztus által. Ámen!
Egy egyedülálló anya egyetlen gyereke vagyok,
egy nagy katolikus családban,
és 15 unokatestvérem van.
Anyukám sok helyen lakott. New York, Nicaragua, Connecticut.
DEBORAH LILY ANYJA
Amikor egyéves voltam,
beköltözött a nagyszüleimhez, hogy segítsenek felnevelni.
Nem felejtettem el.
Ez a tiéd.
Néha kérdezik, hogy mióta tudom, hogy örökbe fogadtak.
„Mikor volt a nagy leleplezés?”
Sosem volt leleplezés.
Amikor kicsi voltam, anyukámnak voltak erről szóló könyvei.
Folyton olvasott nekem belőlük.
Itt van az egyik, Amikor megszülettél Kínában.
Ezt kiskoromban imádtam,
folyton kértem anyától, hogy olvassa el újra.
A MŰTÉT NAPJA
- Szia, szívem! - Szia!
Mennünk kell.
- Oké? - Jó, menjünk!
Genetikai.
Köszönöm.
Az orvosok szerint, amikor anyukád és apukád összejöttek,
egyiküknek rövid, a másiknak hosszú állkapcsa volt.
És ez egyszerűen így működik.
Laurie néni és Mike bácsi is jönnek.
- Mike bácsi csak munka után jön. - Oké.
Az állkapcsom rombolta az önbizalmamat, de ettől még ez vagyok én.
A részem, a vér szerinti szüleimtől örököltem.
Sok kérdés felmerült bennem az életemről Kínában kisbabaként.
Lily?
A tizenhárom hónap nem tűnik túl soknak,
de számomra az.
Egyértelműen nagy része az…
Olyan, mint egy rejtély, amire sosem fog fény derülni.
Anyukám a legfőbb támaszom.
Nem akarom, hogy azt érezze, hogy nem szeretem, mert ez nem igaz.
Szia, kincsem!
Nagyon fogunk rá vigyázni. Köszönöm!
Nem akarok úgy meghalni,
hogy nem tudom, kik a vér szerinti szüleim.
KÉT HÓNAPPAL KÉSŐBB
Állítólag az új arcommal idősebbnek tűnök.
Elmentem dolgozni az uszodába, sok barátom ott dolgozik úszómesterként.
Tudták, hogy én vagyok, de nem voltak biztosak.
Szia! Kaphatnék három csirkecsíkot egy Dr. Pepperrel?
Nézd! Előtte és utána.
Utálom ezt a képet.
Úgy nőni fel, ha belegondolok, hogy van-e hasonlóság…
Átérzem ezt a vívódást.
Mert mindenki azt kérdezgeti,
„kire hasonlítasz a családodból?”
Mire én: „A családom fehér, drágám!”
Igen.
Ti megkeresnétek a vér szerinti családotokat? Én nem.
Iszonyú fura lenne.
Nem is tudom.
Szerintem klassz lenne tudni, kik az igazi szüleink,
elmenni a szülővárosunkba, és megnézni, honnan származunk.
Jó lenne tudni, hogy mi volt az oka az egésznek.
Ez igaz.
Mit csinálsz?
Lássuk!
Ez egy történelmi és utazási csoport.
Nagyon hasonlónak tűnik a származáskutató túrák kínai verziójához,
amire a lányok mennek.
SUSIE LILY NAGYNÉNJE
Szóval bevezetnek az egész…
Igen, helyben tanulsz a kultúráról, és visszavisznek a faludba.
És segítenek megtalálni a vér szerinti szüleidet.
Mit gondolsz erről?
Vannak előnyei és hátrányai.
De akárhogy is, sok érzelmet fog felszínre hozni.
Igen.
Beszéltem az egyikükkel.
Ő volt az?
„Liu Hao a Kuangtung tartomány nyugati részéről származik.
Beszél hakka, kantoni, mandarin és angol nyelven.”
„Amikor épp nem több száz éves családfákat tanulmányoz,
hogy felkutasson elveszett felmenőket,
Liu Hao szeret meditálni, olvasni és izgalmas thrillereket nézni.”
Szóval ma este vele fogsz beszélni?
Igen.
Halló?
- Helló! - Helló!
Igen, hallak titeket.
- Igen, szia! Gyönyörű vagy. - Szia!
LIU HAO A MY CHINA ROOTS KUTATÓJA
Köszönöm.
Ez sokat jelent nekem.
PEKING, KÍNA
Te vagy az első lány,
aki ugyanarról a helyről jött, mint én.
A szülővárosomból.
Te is onnan származol?
Igen. Pontosan.
- Pontosan. - Ez király.
Kezdjük a kutatás céljaival!
Meg akarod találni a biológiai szüleidet,
és a másik cél,
hogy megtaláljuk azokat, akik életed korai szakaszában melletted voltak,
például a dajkát, aki elvitt Kantonba.
Igen.
Annak, hogy megtaláljuk a biológiai szüleidet,
nagyon-nagyon kicsi az esélye.
Szerinted azért nincs túl sok esély erre,
mert a szülők félnek felvállalni a dolgot?
Mert bajba kerülhetnek?
Nem attól félnek, hogy bajba kerülnek,
hanem érzelmileg nem…
Az igazság mindig fájdalmas, mert a szülők, akik kénytelenek voltak
lemondani a gyerekükről, szégyenkezhetnek emiatt.
Mit szeretnél látni,
vagy hol szeretnél időt tölteni?
Jó lenne visszamenni az árvaházamba.
Megkérdezte, mit szeretnél csinálni, meg ilyenek?
Pandák. Pandákkal akarok lenni.
Ó, igen! Szerinted megsimogathatnánk egy pandát?
Mi szeretnénk inkább turistáskodni Kínában,
megismerni a kultúrát és az ételeket.
Én nem szeretném megkeresni a vér szerinti szüleimet.
De szeretnél találkozni a hölgyekkel, akik a gondodat viselték?
Az árvaházban?
Igen, ez jól hangzik.
Egyedül akartunk Kínába utazni,
aztán felmerült, hogy együtt menjünk Lilyvel és Sadie-vel,
és ettől az út nehéznek ígérkező részei sokkal könnyebbnek tűnnek számomra.
Nyáron mandarint tanulok, hogy ne legyek totál béna.
Király! Talán nekem is tanulnom kéne, hiszen Kínába megyünk.
Van olyan hely, ahová mindenképp szeretnétek eljutni?
Szeretnék elmenni a kínai nagy falhoz.
Biztos vagyok benne, hogy nem hagyjuk ki.
Segítek Lilynek megkeresni a vér szerinti szüleit.
Te is szeretnéd, hogy segítsek ebben?
Igen.
Imádom a munkámat.
Szerintem fontos, hogy felkutassuk az elveszett múltunkat.
Ha ismered a családod történetét, tudod, honnan jöttél,
könnyebb megbékélni a dolgokkal.
Egy kisvárosban nőttem fel Kuangtungban.
Az egyetemen nemzetközi közgazdaságtant és kereskedelmet tanultam,
aztán Pekingbe költöztem, és családfakutató lettem.
Az a dolgom, hogy megkeressem azokat,
akik kapcsolatban állhattak Lilyvel, Sadie-vel és Chloéval.
Szerintem detektívnek is nevezhetjük magunkat,
mert folyton nyomok után kutatunk,
és minden projekt nagyon más.
Hirdetéseket teszek közzé a Baby Come Home-on,
a közösségi médiában, a televízióban.
Alig várom, hogy megtudjam, kik válaszolnak rájuk.
1999 december környékén vitték be a huacsoui gyermekjóléti intézménybe.
Ennél pontosabb információ kellene.
Tudom, olyan, mintha tűt keresnénk a szénakazalban, de…
Persze, lehetetlen megtalálni őket.
Igen, tudom, hogy nagyon nehéz.
Nem, ez lehetetlen. Ez borzasztó régen történt.
Azt mondták nektek, hogy nincs semmilyen adatuk…
Nem. Akkoriban még voltak dokumentumaik.
Nem, mi nem vezetünk ilyen nyilvántartást.
Valaki mondta anyukámnak, hogy a neten látott egy képet egy babáról,
aki úgy nézett ki, mint én és a testvéreim.
Lehet, hogy ő Lily testvére.
Közel lakik a helyhez, ahol Lilyt megtalálták.
Titokban kellett szülnöm.
Nem tudom, hová küldte a bába a gyereket.
Ő itt a dajka néni. Az igazgatóval jött.
Látom. Köszönöm.
Lássuk, felismered-e a dajkát a képen!
Nem is tudtam, hogy zsidó vagy.
Sokan nem tudják. Mondtam a teniszedzőmnek is.
Azt mondta, „nem vagy zsidó, ázsiai vagy.” Mondom, „zsidó ázsiai vagyok.”
Igen.
Anyukám görögkeleti vallású,
de ha azt mondom, görög vagyok, annak semmi értelme.
Hogy találtak rád? Valaki odavitt?
Egy forgalmas utcán találtak rám. Van róla fotóm. De nem igazán…
Valaki lefotózott?
- Igen, Kantonban sétáltak. - Miért ne? Engem egy padon találtak.
- Egy padon? - Egy zsúfolt piacon.
Úristen!
Tudod, mikor van az igazi szülinapod?
Nem tudom.
Azt hittem, volt rajtam egy kis cédula,
de anya mondta, hogy csak megtippelték.
És nagyon elszomorít,
mert november 2-án van a szülinapom, két nappal halloween után, Skorpió vagyok.
De közben meg lehet, hogy ez nem is igaz.
Tuti nincs nagy eltérés.
Tudom, de mégis.
Én is megcsináltam a 23andMe-tesztet.
De nem történt semmi. Király, hogy megtaláltad őket.
Igen, Sadie és Lily is meg akarja keresni a szüleit,
én meg nem.
Meg se próbálod?
Nem.
- Nem akarod, vagy csak… - Akarom is, meg nem is.
Egyáltalán hol kezdenéd?
A túravezetők ezzel is foglalkoznak.
Kiraknak rólad egy képet az utcán, az emberek meg telefonálnak.
- „Ő az én gyerekem.” - Kisbaba voltál.
- Micsoda? - Találkozol anyukáddal?
Nem akarom megkeresni a biológiai szüleimet.
De az unokatesóim igen.
- Na ne! - Aha.
Gyerünk! Nyomás srácok!
Van, hogy szeretnék velük találkozni,
de általában inkább nem.
Szerintem ijesztő lenne, szóval…
- Miért lenne ijesztő? - Nem tudom, találkozni velük és…
Nem tudom.
Nem tudom. Csak furának érzem.
Talán nem így kell lennie.
Igen.
Nem szeretné, legalábbis egyelőre,
megtalálni a vér szerinti szüleit, mert ha megtenné,
akkor meg kéne nyílnia,
és sebezhetővé válna egy számára ismeretlen helyzetben.
És nem szeretné.
Szerintem a fő kérdés ugyanaz.
Miért mondtak le rólam?
Szerintem úgy érezte, hogy ezzel nem szeretne szembenézni.
Nem akar ezzel foglalkozni.
Kikészít. Nem tudom, hogy szeretném-e.
Megértem.
Nehéz ezzel megbirkózni.
Te szeretnéd?
Nem zavar, ha mélyre ásunk.
Úgy állok hozzá, hogy talán megismerhetem a szüleimet.
Igen.
De tényleg megéri?
Szerintem igen. Gondolom.
Nem tudom. Mivel te nem szeretnéd…
Ha Sadie-vel mi megtaláljuk őket, az egy közös rokoni szál.
Igen.
De majd meglátjuk, mi lesz ebből.
BRENTWOOD VÁROSHATÁR VÉGE
Helló!
- Sziasztok! - Milyen napotok volt?
Jó.
Igen.
Volt, aki jelentkezett a hirdetésre,
és látok rá egy kis esélyt, hogy talán ők…
a rokonaid lehetnek.
Mutatok egy férfit.
Ő és a felesége földművesek,
egy nagyon kicsi, eldugott faluban élnek.
Lemondtak a második lányukról, aki akkortájt született, mint Sadie.
Szeretném, ha készítenél egy videót magadról, amit használhatok.
Mert vannak, akik nem hiszik el, hogy létezel…
- Igen. Rendben, megcsináljuk. - Igen.
- Köszi a segítséget! - Köszönjük a képeket!
- Szia! - Sziasztok!
Szia!
Ez most kicsit sok volt.
Rendben lesz így?
Igen.
Helló! Én Sadie Mangelsdorf vagyok.
Tennesseeben élek.
A kínai nevem Chun Hua Feng.
Szeretnék többet tudni a vér szerinti családomról,
és tudom, hogy ez nehéz,
de szeretném megismerni a történet minden oldalát.
JANGCSUN, KUANTUNG
Egy Tangwei nevű faluba megyek,
hogy találkozzak Sadie lehetséges vér szerinti családjával.
Ezt a részt szeretem legjobban a munkámban.
Imádok elmenni a falvakba, és beszélgetni a helyiekkel.
Néha teljesen megnyílnak nekem, és sikerül egymásra hangolódnunk.
Imádom látni, hogy ez megtörténhet.
Itt pirospaprikát termesztünk.
Kamaszkorom óta földműveléssel foglalkozom.
- Ki tanított meg rá? - Édesanyám.
HUANG LI SADIE LEHETSÉGES BIOLÓGIAI ANYJA
Nagy a rendetlenség nálunk.
Ez itt micsoda?
Amikor az egygyermekes törvényt szigorúan vették annak idején,
be kellett szereznünk ezeket.
Ez a fogamzásgátló papírja.
Miután megszültem a lányom, visszamentem dolgozni.
Köteleztek rá, hogy spirált használjak.
- Spirált? - Igen.
Háromhavonta meg kellett vizsgálniuk.
Akkoriban még nagyon szigorúan vették.
Gondoltál már rá, milyen élete lehet a lányodnak, akit odaadtál?
Hogy jó élete van-e?
Igen. Hogy ne gondolnék rá?
Szóval a második gyermekedet küldtétek el.
- Késő éjjel történt. - Éjfélkor.
Valaki elvitte a babát.
Ki volt az?
Megkértük az egyik szomszédot.
Azt mondta, keres valakit, aki örökbe fogadja.
Bebugyoláltuk egy kis takaróba.
Beszéltetek a szomszéddal utána?
Nem árulta el, kinek adta a babát.
Félt, hogy vissza akarjuk majd kapni.
Tudom, hogy ez számodra fájdalmas emlék.
Nem könnyű.
Igen. Itt a kémcső.
Egy fekete vonal jelzi a szükséges nyálmennyiséget.
Így jó lesz.
Elküldjük az eredményt akkor is, ha nem egyezik a DNS-etek.
Amikor mások történeteit hallgatod,
hogy miken mentek keresztül,
az ember sok mindent megért,
amiről korábban sosem gondolta volna, hogy érteni fogja.
Szeretik a gyerekeiket, és meg akarják őket találni.
Nagyon szomorú.
Sadie! Fújd el, és tedd a mosogatóba!
Túl sok gyertyát tettél erre a tortára.
Ez a sok füst…
- Mekkora szeletet kérsz, anya? - Kicsit!
Ez nagyon finom.
Ízlik? Kiskoromban ez volt a kedvenc tortám.
SADIE TESTVÉREI
- Kérsz jégkrémet? - Jézusom! Sadie, ez komoly?
Nagyon éhes vagyok! Korgott a gyomrom.
Jól van, vegyétek fel a cipőtöket!
Gyertek, srácok!
Már veszik a cipőjüket. Mindjárt jönnek.
Holnap találkozunk!
- Szia! - Sziasztok!
- Rendben. - Szia, anyu!
- Szeretlek! - Én is! Isten éltessen!
Köszönöm. Holnap délután találkozunk.
- Okés! - Szia, drágám!
Szia!
Mi a helyzet, drága?
Honnan van a Chi Omega-pólód? Nagyon cuki.
- Már megbeszéltük. - Tudom.
Ablaknál ülök!
Majdnem négy év telt el a válás óta.
Nehéz időszak volt.
Penelope!
Tudtam, hogy nehéz lesz a gyerekeknek,
de ha boldogtalan vagy, nehéz jó anyának lenni.
2004 karácsonya.
Az alkoholfogyasztási korhatárt most vitték le Kínában…
egy éves kor alá.
Milyen édes kisbaba!
Mit csinál az én kis Sadie lányom?
Boldogok voltunk.
Sokkal boldogabbak voltunk.
Egyáltalán nem volt tökéletes, de szerintem igazából olyan nincs is.
De igen, sokkal jobb volt.
Aztán már nem.
Anya? Hol van anya?
Megcsináltad a házikat, vagy van még?
Még csomó van.
Tudjuk, mit fogsz csinálni, ha befejezted, igaz?
A válás óta hozzászoktam,
hogy mindent külön csinálunk.
Külön szülinapozunk, karácsonyozunk, nyaralunk.
De nem is rémlik
olyan időszak, amikor boldogok voltak együtt.
Talán egyetlen pillanatig, vagy ilyesmi. Hát igen.
- Érezd jól magad, drágám! Szeretlek. - Én is téged!
IMAKÖZPONT
Nem tudom, min mész keresztül.
Nem ismerem a körülményeidet, nem tudom, mi mindennel küzdesz.
Viszont azt tudom, hogy Jézus tudja.
Hányan akarjátok megtapasztalni Isten szeretetét?
Bátorítalak, hogy tegyétek ezt!
Csodálatos ez a kegyelem
Ez a végtelen szeretet
Átvennéd a helyem
JANGCSUN, KUANTUNG
A Kettes hídon vagyunk, ahol Sadie-t megtalálták.
Jó napot!
Talált valaha bárki a közelben…
- Egy kisbabát? - Igen, látott ilyesmit?
- Nem, soha. - Tényleg nem?
Nem, én itt csak árulok.
Mindig zsúfolt helyeken hagyják a csecsemőt,
ahol sok ember áthalad,
és ahol ők is látják.
Ismertem az egygyermekes törvényt,
mert sok rokonom
lemondott miatta a gyerekéről.
A lányokról.
A szüleim is majdnem lemondtak rólam,
mert nem akarták kifizetni a büntetést.
De szerencsém volt, mert a nagyszüleim
azt mondták, meg akarnak tartani.
Szóval nincs túl jó kapcsolatom az apámmal.
Emlékszem, egyszer
apám el akarta vinni a bátyámat egy nagyon puccos étterembe.
Cuki kis tím szamokat lehet ott kapni.
Nagyon imádtam.
Csak a bátyámat akarta vinni,
és megkérdeztem, mehetnék-e én is.
Erre egyszerűen kilökött a liftből,
és azt mondta, „nem jöhetsz”.
Nehéz volt számomra, mert tudtam, hogy nemkívánatos vagyok.
A nemed nem megfelelő, nem akarnak téged, és ezt jól tudod.
Ez nagyon nehéz.
Ezért érzem magam közel a lányokhoz.
Nem mondom, hogy teljesen megértem őket,
de részben…
szinte ugyanazt érezzük.
APÁK NAPJA OKLAHOMA ÁLLAMI EGYETEM
AMERIKAI HAGYOMÁNY – APÁK NAPJA 2019 „A SIKERNEK SOK APJA VAN.”
Szia!
Hogy vagy?
Kösz, hogy eljöttél!
MIKE LILY NAGYBÁTYJA
- Meséltem erről? - Nem.
Felvettem a kapcsolatot egy pekingi lánnyal.
Megpróbálja megkeresni a vér szerinti szüleimet.
Azt mondta, „őszinte leszek veled, elég kevés esély van a sikerre.”
Szerintem ez nagyon izgalmas. Talán szerencsével járnak.
Én drukkolok.
Mesélj, hol vannak az óráid?
- A mérnöki tudományok itt. - Igen.
Itt is van egy, a számvitel.
- Nem, a számvitel órám… - Nekem is itt volt.
- Tényleg? - Aha.
Elvihetlek a bulira a parkolóban, ha akarod.
Amit csak szeretnél.
Amikor Lily megkért, hogy jöjjek el az Apák Hétvégéjére,
természetesen nagyon…
Örömmel vállaltam.
A barátai kiskora óta mindig azt hitték, hogy az apja vagyok.
Apának szokott hívni.
És néha ki se javítom, amikor ezt mondja,
mert mi értelme lenne?
„Kell egy apa, és ő pont jó lesz.”
Emlékszem, amikor Lily nagyon kicsi volt,
mondta, hogy meg akarja keresni a családját,
és hároméves korában leveleket írt az apjának.
Betette őket a postaládába.
És amikor elsős gimnazista volt, nagyon nehéz időszakon ment keresztül.
Tudtam, hogy segítségre van szükségem, mert folyton sírtam.
Szomorú voltam, ha órán ültem.
Hétvégente felébredtem, és bőgni kezdtem.
De a legnehezebb az volt,
hogy hiába beszéltem folyton erről a barátaimnak, nem értették.
Egy szomszédunk látta a hirdetést. Látta a fotót.
Azt mondta, „az a kislány nagyon hasonlít a lányodra.”
CHEN MUXING LILY LEHETSÉGES BIOLÓGIAI APJA
Mióta él itt?
- Én? - Igen.
Itt élek születésem óta.
A rizsföldeken dolgozom.
Mikor döntötte el, hogy lemond a gyerekéről,
mielőtt megszületett vagy csak utána?
Miután megszületett. Mert a helyi hatóságok rájöttek.
Legalább 8500-at kellett volna fizetni, hogy megtartsuk.
A körülmények áldozatává váltunk. Nem volt választásunk.
A közkórházban hagytam, a főbejárat mellett.
Reggel 4 vagy 5 óra volt.
Túl hideg lett volna egész éjszakára otthagyni.
Hagytam egy cetlit a születési dátumával.
Háromszáz renminbit hagytam a ruhájában.
Semmi mást. Csak a pénzt a ruhájában.
Így történt.
Persze szörnyen éreztem magam. Valaki más veszi magához a saját gyerekem.
Nem számít, hogy fiú vagy lány, az enyém.
A felesége tudta, hogy elviszi a babát?
Tudta, mit csinálok.
Sírt.
Nem bírta elviselni.
Azt akarta, hogy hozzam vissza a babát. Azt mondtam, nem tudom, ki fogadta be.
Anya, vágd fel nekem a hagymát!
Csak ennyi.
Szeleteld fel!
CHEN CHUNJIAO LILY LEHETSÉGES BIOLÓGIAI NŐVÉRE
Ki tanított meg főzni?
Magamtól tanultam meg kiskoromtól kezdve.
Anyukám nem főz.
Csak egyszerű feladatokat tudok rábízni.
A földeken dolgozol?
Régebben igen, de már nem.
Nem bírtam. Kemény munka.
Mikor tudtad meg, hogy van egy kishúgod?
Negyedikes vagy ötödikes lehettem, azt hiszem.
Anyukám néha örökbefogadott csecsemőkről
beszélgetett másokkal.
Körbekérdezősködött.
Most már ritkábban beszél erről.
Én a szüleimmel nőhettem fel.
Szerencsésnek érzem magam.
De neki nem adatott meg ez a lehetőség.
Bűntudatom van emiatt.
A szüleim hozták meg ezt a döntést.
De végül is testvérek vagyunk.
- Szia! - Jó estét!
- Hogy vagy? - Remekül.
Nagyon érdekes dolgot találtunk.
Felhívott egy férfi.
Nagyon közel lakik a helyhez, ahol Lilyt találták.
Csak tízpercnyire van tőle.
Chen Muxingnak hívják.
Összesen hat gyereke volt, három fiú és három lány.
Beszéltem a lányával,
és hasonlít rád.
Szóval szerintem lehetséges, hogy ők a biológiai szüleid.
Szeretnél látni képeket a férfiről és a családjáról?
Szeretnék?
Te döntesz, drágám.
Miért sírsz?
Nem tudom.
Semmi baj. Ne aggódj!
Kisbabakorod óta beszélünk erről.
Nagyon szegények voltak,
nem nagyon volt más választásuk.
Nem arról van szó, hogy nem szerettek,
vagy nem voltál fontos nekik.
Talán legközelebb.
Rendben.
Az egész örökbefogadási folyamat
a gyászról szól.
El kell jutniuk oda, hogy meggyászolják, amit elvesztettek.
Hallgasd meg, Urunk, az imánkat!
Mert imádkozunk Jézus, a mindenség Ura nevében, ezen a húsvéton,
amikor az üres sírt ünnepeljük,
és az új élet ajándékát neki, aki legyőzte a halált.
Mennyei Atyánk, köszönöm, hogy nekünk adtad a fiadat!
Köszönjük a húsvétot.
Uram, köszönöm, hogy ma itt van velem a családom,
és áldd meg, amit ennünk adtál!
Mózesnek két anyja volt,
egy vér szerinti és egy örökbefogadó.
Szeretnék köszönetet mondani a lányom másik anyjának.
Sosem fogjuk megismerni egymást, de szükségünk volt egymásra,
hogy világra jöjjön, neveljük és szeressük ezt a gyermeket.
PEKING
Hadd kérdezzem meg,
hol látta a hirdetést?
A férjem telefonján.
2001-ben lemondtam a lányomról.
2003-ban pedig odaadtunk egy másikat is.
Emlékszik, hogy voltak-e rajta anyajegyek?
Nem figyeltem.
Csak az arcát néztem, amin nem volt anyajegy.
Szerintem lehet, hogy ő Sadie anyja, de nem vagyok biztos benne.
Ruhaboltja van Jangcsunban,
és három kislányról mondott le.
Ez elég durva.
Üdv! Liu Hao vagyok. Nagyon örvendek!
Nem akarom, hogy felvegyenek.
Nem vesszük videóra.
Ha emögött ül, nem fogják látni.
Tudtam, hogy kislány.
Nem bírtam volna ki még egy abortuszt, ezért inkább megszültem.
- Kórházban szülte? - Igen. Ismertem ott egy orvost.
Azt mondta, várjak, amíg majdnem beindul a szülés,
és ő világra segíti.
Mert ha túl korán mentél be a kórházba,
az orvosok rájöttek, hogy nem az első gyerekedet szülöd.
Amikor elvették tőlem a lányomat, elájultam, és a padlóra estem.
Fogalmam sincs, hová került.
Ha megtalálnám, tudom, hogy nem értené meg, és nem bocsátana meg.
Nem lenne kedves velem.
Mondja meg!
Maga megbocsátana nekem?
Ezt kérdezgetem magamtól.
Apám és az anyja nem akartak engem, amikor megszülettem.
Ha meg akar bocsátani, meg fog. Ha nem, akkor ez van.
Amikor elmondta, min ment keresztül, éreztem, mennyire fájdalmas lehet.
Rettenetesen sajnálom.
Úgy érzem, olyan, mint az édesanyám.
Anyukám is ezt élte át.
Apám el akarta hagyni, mert nem fiú lettem.
HUACSOU, KUANGTUNG
Visszamentem Huacsouba, ahol Chloe született.
Elmentem oda, ahol megtalálták.
Igen, az utcán találtak rá.
Nagyon forgalmas utca. Mingjüe út a neve.
Úgy rémlik,
az emberek gyakran hagyták ott ilyen helyen a csecsemőket.
Igaz?
Szerintem nagyon gyakori,
az emberek mindig a legforgalmasabb részen hagyják ott a kisbabákat,
ahol remélik, hogy mások rájuk találnak.
- Itt hagytak engem? - Ezen az utcán.
De király! Mármint nem király, de elég menő.
Sokkal városiasabb, mint gondoltam.
Ez volt az első utam a külvilágban.
A legelső hely, ahol valaha voltam.
Szerinted hová tettek le? Oda vagy oda?
Nem tudom.
Jó napot!
Szóval ön ismeri Sadie dajkáját?
Így van. Láttam róla a képet az interneten.
A dajka barátja vagyok.
Ez nagyszerű!
Több mint 20 évig dolgozott az árvaházban.
Megadná a telefonszámát, hogy felhívhassam?
Sosem beszél senki ezekről a nőkről, akik több ezernyi gyerekről gondoskodtak.
Úgy érzem, ők az árvaházak frontharcosai,
mert ők vállalják be a legnehezebb feladatot,
ők gondoskodnak a csecsemőkről.
Amikor Kínában jártunk, találkoztunk Sadie gondozóival.
Egy bérelt furgonnal elmentünk az árvaházához.
Egyik sorban a másik után, minden szoba tele volt babákkal.
Körülbelül 20 baba volt egy szobában,
és egy dajka jutott egy szobára.
Megtöltötték a cumisüvegeket, és végigmentek a sorokon.
Annyit kaptak, amennyit gyorsan ki tudtak szívni.
Sadie-nek sebes volt a bokája és csuklója.
Eléggé dühös voltam miatta. Ki csinál ilyet?
Rájöttem, hogy akkoriban nem volt fűtés és hűtés az árvaházakban.
Szóval lekötözték a csuklójukat, és betakarták őket éjszakára,
hogy melegen tartsák őket.
Túl sok baba volt és túl kevés dajka.
Megtettek minden tőlük telhetőt.
Ez kijózanító volt számomra,
rájönni, milyen keményen dolgoztak, szinte eszköztelenül.
Kíváncsi vagyok, mennyire tudtak közel kerülni a babákhoz,
mert rengeteg gyerek van.
Én csak tudni szeretném, mit éreztek,
látva ezeket a gyerekeket, és tudva, hogy… értitek.
Igen, minden baba sokat jelentett nekik,
vagy tudták, hogy nem kötődhetnek nagyon hozzájuk?
És nem értem.
Honnan fogják tudni, hogy…
Igen.
…és emlékezni ránk?
JANGCSUN, KUANTUNG
- Emlékszik rá? - Igen, én gondoztam őt.
Most is így néz ki.
Magas lett?
- Igen, magas. - Már a képre ránézve is láttam.
LI XUYIN SADIE DAJKÁJA
Hosszú a haja, mint sok külföldi lánynak.
Igen. Hosszú a haja.
Gyerekkorában gondolkodott azon, mivel akar foglalkozni, ha felnő?
Nem igazán.
A vidéki embereknek nincsenek álmaik. Nem tudok írni.
Második osztályban abbahagytam az iskolát.
Miért hagyta abba?
Szegények voltunk, sok gyerekkel. Nem jutott pénz a tanulásra.
Az élet most már sokkal jobb. Ma már kidobjuk a maradék ételt.
Szóval emlékszik rá.
Igen, sokukra emlékszem.
Amikor behozták, sovány volt.
Nagyon hideg volt aznap.
Egy járókelő találta a járdán,
és behozta hozzánk.
Vigyázva megetettem a karomban tartva, mintha a saját gyerekem lenne.
Én neveltem, aztán el kellett engednem.
Mi dajkák nem vagyunk kőszívűek.
Minden alkalommal fáj a szívem, amikor odaadok egy gyereket.
Olyan messzire viszik őket. Arra gondolok, vajon mi lesz belőlük?
PEKING
Megjött a DNS-tesztek eredménye.
Sajnos egyiknél sincs egyezés.
Tudtam, hogy nem volt sok esély rá. Mégis nagyon csalódott vagyok.
A DNS-teszt szerint a hölgy nem a biológiai édesanyád.
Hiszek benne, hogy egyszer meg fogjátok őket találni.
- Én is így gondolom. - Igen.
A szülők tudni akarják, mi történt a gyerekükkel.
A nő, akinek ruhaboltja van.
- És… - Igen, a borbély?
Igen. A DNS-tesztet forgalmazó cég szerint
ez a hölgy nem a biológiai édesanyád.
Sajnálom, hogy most nem jártam sikerrel.
De tovább keresem,
tovább kutatok, hogy megtalálhassam a vér szerinti szüleidet.
Régebben néztem az Amerika Huangjai című sorozatot.
És elképzeltem, hogy a szüleim úgy néznek ki, mint ők.
Néha fejben lejátszom, mi hogyan történne, elképzelek egy nagy drámai jelenetet.
Sokszor csinálom ezt.
Párszor már azt is elképzeltem, milyen lenne
találkozni a kínai szüleimmel.
Jó lenne, ha felbukkannának.
Ez olyan, mint hogy jó lenne nyerni a lottón,
de valószínűleg sosem fog megtörténni.
JANGCSUN, KUANTUNG
A házaspárhoz megyek,
akikről azt gondoltam, Sadie szülei lehetnek.
Hahó!
Jó reggelt! Reggeliztek már?
Szerintem fontos, hogy személyesen közöljem a családdal.
Üdv! Nagyon örvendek, Xu úr!
Mikor is jártam itt utoljára?
Októberben.
Azért jöttem, hogy megmutassam a tesztek eredményét.
Eszerint a DNS-ük
nem egyezik a kislányéval.
Megnézhetik.
Tovább keresem a lányukat.
Mivel a DNS-ük már bent van a laborban,
a jövőben, ha a lányuk csináltat egy DNS-tesztet,
akkor lesz egyezés.
Semmi baj. Nem adjuk fel.
Tudom, hogy most ez nehéz önnek.
Folytatom a keresést.
- Szia, hogy vagy? - Jól vagyok. És te?
Remekül vagyok. Készen állsz?
Hát… azt hiszem.
Talán?
Biztos, hogy sok mindent fel fog kavarni.
Az biztos, ugye?
Tegnaphoz egy hétre indulok!
Képzeljétek!
Megcsináltatom a körmeimet a kínai út előtt,
mert csak a nagy események előtt szoktam őket megcsináltatni.
Megtanultam kínaiul, hogy „boldog új évet”. „Xīnnián kuàilè.”
Nagyon jó buli lesz.
És amúgy vicces, mert igazából mi még sosem találkoztunk.
Ismerjük egymást,
de most először fogunk személyesen találkozni,
ami elég fura.
Nem tudom, melyik a mi szobánk. Oké.
- Úristen! Szia! - Szia!
Istenem, bocsi!
Majdnem kizártam magam a szobámból, szóval…
- Hol? - Ez itt a 2403-as.
- És arra? - Igen, itt van.
- Úristen! Szia! - Szia!
- Hogy vagytok? - Szia!
Jól vagyok.
- Igen. - Hogy utaztatok?
- Jó volt. - Mikor jöttetek meg tegnap este?
10:30 körül?
- Szia! - Helló! Örülök, hogy végre találkozunk.
Igen, végre személyesen is.
Ugye?
Milyen ízű a csillaggyümölcs?
- Kéred az enyémet? - Aha.
- Úristen! Ez az? Ez őrület! - Igen. Nézzétek! Ott van.
Koccintsunk az első közös „hanukarácsonyunkra” az unokatesókkal,
mind együtt.
- Így van! - Oké, akkor…
Lily!
Tojást törünk a fejeden Lecsöpög a sárgája
Tojást törünk a fejeden Lecsöpög a…
Boldog szülinapot !
Mennyi lépcső!
Versenyezzünk!
- Hogy kell meghajolni? - Így.
Nincs pasim, de van egy fiú barátom.
Ő csak barátkozni akar.
- Csak barátkozni? - Igen.
Egyszer csak odajött hozzám, és azt mondta, „legyünk csak barátok”.
Én meg mondtam, hogy oké.
- Veled mi a helyzet, Lily? - Nincs senkim.
Chloe?
Nincs barátom.
Ez mit jelent?
Mit mondott?
Azt mondta, „nincs barátom”.
Téged a Kettes hídon találtak.
Engem hol találtak, Huacsouban?
Huacsouban.
- Őt hol találták? - Engem nem…
Ugyanabban az árvaházban voltunk, nem?
Nézzétek a cuki kis ruháját!
- Ez ki? Chloe! - Én vagyok.
- Igen. - De aranyos!
Úristen, Chloe! Totál úgy nézel ki, mint James Charles!
- Ez az ő hirdetése? - Jaj, ne! Hogy néz ki ez a kép rólam?
Nagyon vicces!
Ezeket a képeket látva én se kellenék magamnak.
Úristen!
Nem csinálnál egy másikat?
Istenem!
BOLDOG KARÁCSONYT!
- Imádom. Olyan puhák! - Szép.
- Ez az enyém? - Láttad az európai…
- Köszönöm! - Nagyon szép!
- De aranyos! - Úristen!
Ó, egek!
- Nagy nap ez a mai számotokra. - Igen, ez egy nagy nap.
Készen állsz?
Azt hiszem. Tudom, hogy ma sok érzelem fog kavarogni bennünk.
- Sadie, hogy érzed magad? - Kicsit izgulok.
Gondolom, már várom, hogy találkozhassak a dajkámmal.
Köszönöm.
Az is sok érzelmet hoz elő, hogy itt vagyunk.
Minden nagyon más lett ahhoz képest,
mint amit reméltem, amikor elhoztuk Sadie-t.
Nem az a család vagyunk most, amit biztosítani akartunk neki.
Aggódom, hogy így is megadok-e neki mindent, amit ígértem.
Hiába mondott le róla az anyja, nem hiszem, hogy elvált szülőknek szánta.
Érti?
Az az édesanya biztosan tűnődik rajta, hogy hol lehet? Boldog?
Hogy néz most ki? Mit szeret enni?
Oké. Összeszedem magam.
JANGCSUNI ÁRVAHÁZ
Még mindig ugyanolyan?
- Tudod, hogy melyik… - Igen, nem sokat változott.
Sadie ebben a fehér épületben volt.
A fehér volt az eredeti épület.
Ő itt a dadus!
Helló!
- Li dadus. - Ez te vagy?
Li dadus. Igen, várj!
Ez én vagyok. Először nem esett le.
Igen, nagyon régen, de látta a hirdetést, amit közzétettem,
látta ezt a fotót, és felismerte. „Ez én vagyok, meg te.”
Igen, a karjában tart téged.
Először pelenkát mostam.
Aztán 2001 és 2005 között a csecsemőket gondoztam.
Mikor jött Sadie az árvaházba?
December elején.
Nem volt szép a ruhája, mint a többi babának.
Alig volt több, mint két kiló.
Csomó dolgot tudott rólam.
Igen, az életem része volt.
Olyan, mintha egy előző életben történt volna.
Habár nem az én lányom, én neveltem, amíg örökbe nem fogadták.
Olyan édes vagy!
Sajnálom, hogy nem lett meg az anyukád.
Tartsák nyitva a szemüket!
Szóljanak, ha valaki jelentkezik!
Sadie itt élt, ugye?
Igen, ebben a szobában.
Kiságyak voltak lent, körben és középen is.
Hány gyerek volt ebben a szobában? Emlékszik? Akkoriban…
- Legalább 12, csak ebben a szobában. - Legalább 12?
Ölbe vehetek egy kisbabát?
- Oké. - Figyelj a fejére!
Emeld meg kicsit a fejét!
Tartanod kell a feje alatt. Ez az!
Valószerűtlennek tűnik, hogy innen hoztak el.
Mindenki azt mondja, hogy innen jöttem,
de egyáltalán nem emlékszem.
Képtelen vagyok elhinni, hogy egyike voltak ezeknek a gyerekeknek.
Olyan, mintha egy filmben lennék most,
aztán eszembe jut, hogy nem, ez a valóság.
Durva belegondolni, hogy ebbe az utcába hoztak,
aztán 16 évvel később újra itt vagyunk.
Viszlát!
Azt mondták, egy kartondobozban hagyták.
Nem tudom, akkor voltak-e itt bokrok.
Mert ott álltunk… de emellett a fa mellett volt.
- Melyik? Ez az a fa? - Igen, az.
- Igen. - Itt találták meg Sadie-t.
Egy kartondobozban a fa mellett.
Bármelyik szülő is hagyta itt, valószínűleg várt és figyelt valahonnan.
Tudod, mire gondolok? Ők…
Nagyon korán találtak rád, reggel 7:00 előtt.
Mielőtt tele lett az utca, de itt hagytak, hogy ha jönnek az emberek,
azonnal megtaláljanak.
Hogy ne fagyoskodj, meg ilyenek. Bebugyoláltak egy kabátba.
- Igen. - Egy felnőtt esőkabátba.
Sok mindent láttunk egyetlen nap alatt.
Kiskoromban, negyedikben,
volt egy üvegem, leírtam egy cetlire, hogy mit érzek,
és betettem ebbe az üvegbe.
Ott vannak, míg készen nem állok rá, hogy egyszer összetörjem.
Így birkóztam meg ezzel.
Szó szerint és átvitt értelemben is bezártam és elfojtottam az érzéseimet.
Nem tudom. Most nem tudom, hogyan kezeljem ezt.
Most elmegyünk a huacsoui árvaházba,
ahonnan Lilyt és Chloét elhozták.
És találkozunk Chloe dadusával az árvaházban.
Ő fog körbevezetni minket.
Igen.
HUACSOUI ÁRVAHÁZ
Köszönjük, hogy ilyen sok ajándékot hoztatok a gyerekeknek.
LI LAN CHLOE DAJKÁJA, ÁRVAHÁZ-IGAZGATÓ
Li Lan csodálatos.
Ő gondoskodott rólam életem első másfél évében.
Szia, drágaság!
És a mai napig itt dolgozik.
Itt laknak a gyerekek.
Üdv mindenkinek!
Köszönj a nővéreidnek!
Hétvégén az orvosi egyetemre járt,
hétköznap pedig dajkaként dolgozott.
Most pedig ő az árvaház igazgatója.
Meglepődtem, hogy Li Lan emlékszik rám,
mert olyan sok babáról kellett gondoskodnia,
és a mai napig ezt csinálja.
Nem tudom, hogyan emlékszik minderre.
Hány babát gondozott akkoriban?
2001 után volt a csúcsidőszak. Több mint 200 gyerek.
Az árvaházban nem voltak ideálisak a körülmények.
Csak két nővér dolgozott itt, és nem volt orvosunk.
Rengeteg csecsemő volt itt.
Nem tudtuk kórházba vinni őket, ha megbetegedtek.
Nem volt orvos, így vényköteles gyógyszereink sem.
Ezért 2002-ben beiratkoztam az orvosi egyetemre.
Ő adta be az oltásomat.
Én adtam be neki ezt az oltást. Az összes csecsemőnek én adtam be.
- Sokat sírtam? - Nem.
Tényleg?
Csak akkor sírt, amikor beoltottuk. Általában nem sírt.
Barátkozós volt és eleven.
Mennyi idős volt Chloe, amikor bekerült az árvaházba?
Szerintünk aznap született.
Ki hozta be?
A helyi rendőrség hozhatta be.
Miért sírsz, édesem?
Sok ez hirtelen.
Szeretnéd, hogy megöleljelek?
Akkoriban ő volt az anyafigura az életemben.
Jó volt…
Nagyon jó tudni, hogy szeretett engem,
és tudott rólam gondoskodni,
az árvaház több száz csecsemője mellett.
Úgy érzem, ez hatalmas dolog.
Gondoskodott rólam,
és nem tudom, milyen lehet…
Nem tudom.
Lily itt van?
Semmi baj, kicsi!
Örülök, hogy ezt Sadie-vel és Lilyvel csináljuk végig,
mert így itt vagyunk egymásnak.
Nem ismerem őket régóta,
de ez mégis olyan… nem is tudom.
Magától értetődő. Tudom, hogy ők tudják, mit érzek.
Nem is kell elmagyaráznom nekik.
Semmi baj.
Tessék!
Yang Mudi!
Yang Mudinak hívják.
- Yang Mudi? - Yang Mudi.
Yang dadus.
Helló!
Üdv, dadus!
- Ő itt Lily. - Felismerem.
- Felismeri? - Igen.
Ő az anyukája.
YANG MUDI LILY DAJKÁJA
Meg tudja mondani, meddig élt itt Lily?
Én neveltem, amíg örökbe nem fogadták.
Amikor túl sok baba volt az árvaházban,
itthon gondoztuk őket, amíg el nem mentek.
Hány csecsemő élt itt?
Néha több mint 10, néha csak néhány.
Abban a szobában laktál.
Azt mondja, abban a szobában laktál.
- Ebben? - Ez volt te a szobád.
Itt voltál.
Huncut kislány volt. Egy kicsit rakoncátlan.
A nagymamám folyton
csiklandozta, és kis cipónak hívta.
A nagymamája ugratott téged,
folyton viccelődött veled.
Azt mondja, nagy, kerek fejed volt. Mei-Baónak hívnak, ugye?
Ez kínaiul úgy hangzik, mint a miànbāo, ami kenyeret jelent.
Azt mondja, olyan voltál, mint egy nagy cipó, amikor sírtál.
Szóval a nagymamája…
Milyen volt elbúcsúzni Mei-Baótól?
Szomorú voltam, mert sírt.
Amikor az anyukája kezébe adtam, sokat sírt.
Én neveltem, és kötődni kezdtem hozzá.
Ezt Lily és az anyukája hozták neked.
Nagyon köszönöm!
Nyisd ki, dadus, és nézd meg, mi van benne!
Segítenél?
- Bocsánat. - Segítesz?
Az enyém volt, és nagyon különleges darab számomra.
Szerettem volna neked adni.
Ez az ajándék nagyon sokat jelent neki.
Értem. Mindig rajtam lesz.
Mindennap viselni fogja.
Mindig.
Szeretném megköszönni, hogy így vigyázott rá.
És hogy megkaphattam őt,
mert bearanyozza az életemet.
Hálás vagyok az anyukájának, hogy nagyszerű lányt nevelt belőle.
Ő is szeretné megköszönni, hogy gondoskodik…
Gondoskodik róla, és…
Jó kislányt nevelt belőle. Most már nagylány.
Észrevettem, hogy könnyes lett a szeme. Ekkor érzékenyültem el.
Mert ebből látszott, hogy fontos voltam neki.
És tudom, hogy így van.
Szóval…
Egy, kettő, három!
Életem első pár hónapja homályba veszett.
Azt hiszem, sokat segített, hogy itt jártunk.
Köszönjük!
Most a Jangmei negyedbe megyünk.
Téged egy kormányzati épületben találtak meg azon a környéken.
Szóval először odamegyünk, és körbenézünk.
Aztán a család, amelyikről azt hittük, a rokonaid,
átmegyek hozzájuk, és elmondom az eredményt.
- Hogy nincs egyezés. - Oké.
Nagyon szerették volna megtalálni a gyereküket,
és a nagyobb lány, akivel beszéltem,
nagyon szeretné megtalálni a húgát,
az a lány.
Eljössz velem?
Nem kell, ha nem szeretnéd, de…
Nem tudom. Ez nehéz kérdés.
Igen.
Nem tudom. Tényleg nem tudom.
Mondom, mit gondolok.
Szerintem ez a család nagyon hálás lesz, hogy találkozhatnak velünk,
főleg veled,
mert bár nem vagy a vér szerinti lányuk,
közel éreznek magukhoz, mert a családjaink
hasonló dolgokon mentek keresztül,
és a társadalom nyomást gyakorolt rájuk,
hogy mondjanak le a lányukról, és bár nem vagy a lányuk,
ez akkor is összeköt velük, mert ismered a történetük másik felét.
Igen.
Szerintem menjünk.
- De velem jönnek, ugye? - Igen, jövünk. Mind veled leszünk.
Várjunk! Erről az épületről van szó?
Ez a kormányzati épület.
A lépcsőn hagytak az épület bejáratánál.
A Chen család itt él. Először bemegyek én, és beszélek velük.
Helló!
Itt főzöl, Chunjiao? De rég láttalak!
Miért főzöl ma ilyen sokat?
Mert ma 20 embert látunk vendégül.
- Ma jönnek a munkások? - Igen.
Chen úr!
Megmutatom az eredményt.
- Foglaljon helyet! - Jó így.
Kiderült, hogy nem egyezik a DNS-ük.
Nem egyezett, igaz?
Chunjiao?
A teszt eredménye szerint nem egyeznek a DNS-ek.
Nincs egyezés?
Szóval Lily nem a húgod.
Nem az, ugye?
Tudom, hogy egyszer megtalálják őt.
Habár nem tudom, mikor, de szerintem van rá esély.
Mert ahogy fejlődik a technológia,
a DNS-tesztek egyre gyakoribbak lesznek.
Nem akarok ezen rágódni. Nincs mit tenni.
Ez van.
De Lily ma eljött az unokatestvéreivel.
- Azon tűnődtem, vajon szívesen… - Találkozzunk!
Szerinte is a sors hozta ide.
- Szívesen találkozunk vele. - Oké.
Szólok neki.
Itt egy cuki baba!
Olyan aranyos!
- Ő itt Lily. - Felismerem.
Szia! Ő itt Chen úr.
Jó napot!
Chen úr lánya.
Tényleg hasonlítotok.
Hasonlít rám?
Egy kicsit.
Szia, kisasszony!
Mézet akar adni nektek.
- Köszönöm. - Ha kell még, hozok.
Jól néz ki.
Bármikor meglátogathattok.
Ő Chen úr felesége, az anyuka.
Úgy néz ki, mint a lányom, akárcsak a fényképen.
A szeme olyan, mint az enyém, ugye?
De nem ő az. Nincs mit tenni.
Csomó barátom fogadott örökbe gyerekeket Kínából,
és nagyon szeretik őket, a szüleik rajonganak értük.
Reméltem, hogy ő az. De ez van.
Nem attól függ, én mit mondok, igaz?
Mennünk kell, Chen úr!
- Oké. - Köszönjük, Chen asszony!
Hálásak vagyunk.
Viszlát!
Viszlát, Chen!
Viszlát!
Láttam, hogy szomorú.
Könnyes volt a szeme.
Igen, úgy éreztem, visszafogja magát, hiszen férfi.
Nem sírhat.
Az, hogy meglátogattuk Chen urat,
a legnehezebb dolog volt, amit tettem.
Láttam, mennyire szomorú.
Hogy nem egyeztünk.
De örülök, hogy megtettem.
Így most már jobban értem a vér szerinti szüleimet.
Tudom az ő szemszögükből nézni.
Egy szülő sem mondana le szívesen a gyerekéről.
És…
Úgy érzem, hogy ez most segített.
Láttam, ez a család mennyire szeretné megtalálni a gyerekét,
és mennyire csalódottak voltak, hogy most nem sikerült.
Remélem, az én vér szerinti szüleim is így keresnek engem, mint ők.
Szerintem ez meghatározó élmény volt mindenki számára.
Szerintem mindenkinek tudnia kellene, hogy a szülei nagyon szerették,
és megviselte őket, hogy le kellett mondaniuk a gyerekükről.
PEKING
Még nem is vagyunk a falon! Felmegyünk a falhoz.
Tudunk egyszerre lépni?
- Készen állsz? Jobb, bal. - Egyszerre.
Jobb, bal.
Hogy van Chloénak ennyi energiája?
Gyertek! Nagyon szép!
- Posztolj valamit! - Igen.
Olyan szép!
Büszke vagyok rátok!
Megcsináltátok.
Igen.
Nagy bátorság kell ahhoz, hogy megkeressétek a gyökereiteket.
Tudom, milyen nehéz ez.
Igen. Köszönjük, Liu!
Köszönjük!
Köszi!
Sadie, most látsz először havat?
- Őszintén szólva igen! - Látszik.
ISTEN HOZOTT ITTHON, LILY!
Kezdődik az óra.
Milyen nemzetiségű vagy?
Kínai vagyok.
Négyen vagyunk a családomban.
Apukám üzletember.
Anyukám nem dolgozik.
A nővérem egyetemi hallgató.
Rendben. Kitűnő!
Meg kell csinálnunk a B-t 54-től 58-ig.
Elveszítem a helyem.
Sadie Mangelsdorf.
Definíciós esszé, Emelt szintűn angol nyelv és fogalmazás.
TÜNDÉRMESÉK NYOMÁBAN
Nyolc évesen láttam először az Aranyhaj és a nagy gubanc című filmet.
A filmben a kisbaba nagyon korán elszakad a szüleitől.
A végén pedig boldogan újra egymásra találnak
rég elveszett családjával.
Mindenki olyan meseszerű befejezésben reménykedik,
mint amit a filmekben látunk.
Aztán rájöttem valamire.
Talán nem is a megfelelő családot kerestem.
A család olyan emberekből áll, akik igyekeznek melletted állni.
- Sziasztok! Úristen, de rég láttalak… - Szia!
Ismernek, szeretnek és elfogadnak úgy, ahogy vagyok.
Talán jobb, ha egyes dolgok megmaradnak tündérmesének.
Folyton más színűre festem a hajam.
Most megint rózsaszín lett,
de amikor megmostam,
eléggé kifakult, és most mintha vörös lenne!
KUANGTUNG TARTOMÁNY
Jó napot!
Itt az eredmény.
Biztosan negatív.
Hol a nevem?
Itt van.
Nézze!
Azt írja, hogy van egyezés.
Nem Sadie-vel egyezik, hanem egy másik, 2000-ben született kislánnyal.
Amanda Phillipsnek hívják.
Hasonlít rám?
Szerintem igen.
Angolul beszél.
Tessék?
Angolul beszél.
Nem tudok angolul.
Üdv! Sziasztok! Liu Hao vagyok.
- Helló! - Jó estét!
Az egyik hölgyről, akit teszteltünk, kiderült, hogy a vér szerinti édesanyád.
Oké.
Oké!
Biztosan ezernyi kérdés kavarog most a fejedben.
Csak lányokat szült? Mind lány lett? Tudod, hány évesek?
A második 23, az első…
A feliratot fordította: Kiss Orsolya